NaiveNeuron/SloPal huggingface dataset:
Nicholsonová, Lucia, poslankyňa NR SR (2014-10-30):
Pán minister, teda fairy nuff, vy ste vážny rečník, vy ste fakt vážny, to sú proste tie roky v politike, ktoré mne chýbajú a asi mi aj budú chýbať, ale budem pokojne spávať. Ako dostali ste ma, fakt ste ma dostali. Ale jednu vec vám vrátim, a to je kauza Sasanka, a teda neslávne preslávený pán Kočner. Ako on chodí na vaše oslavy, on chodí na vaše párty. Vy si tam s ním štrngáte ako so ctihodným občanom a ja sa pamätám na to, ako tento pán, ctihodný občan Kočner si ruku podával s; pomaly každý deň chodil tam, ako keby nakupovať rožky, na Generálnu prokuratúru za pána Trnku. Veď on tam bol ako doma a to bolo za vášho pôsobenia. Keď vy ho považujete za menej cenného, neslušného občana, s ktorým nehodno sa stretávať, a keď sa s ním môj šéf stretne, ja by som mala odstúpiť podľa vašej logiky, no tak potom sa čudujem, že vy ste neodstúpili celá vláda, keď je to teda taká persona non grata, a vybavoval si všeličo na Generálnej prokuratúre za vášho pôsobenia.
Laurenčík, Milan, podpredseda NR SR (2022-03-24):
Ďakujem, zaujmite miesto pre navrhovateľov. Ja teraz dám slovo spravodajcovi, ktorého určil navrhnutý gestorský výbor pre sociálne veci, pánovi poslancovi Ľubomírovi Vážnemu. Nech sa páči.
Žiak, Miroslav, poslanec NR SR (2022-02-03):
Ďakujem. Kolegovia, prosím vás o pozornosť. (Ruch v sále. Vstup predsedajúceho.)
Jurinová, Erika, podpredsedníčka NR SR (2012-08-02):
Ďakujem pekne, pani spravodajkyňa. Otváram rozpravu o tomto bode programu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Prihlásil sa jeden rečník. Uzatváram možnosť prihlásiť sa. Pán Hlina, nech sa páči.
Glváč, Martin, podpredseda NR SR (2017-09-06):
Ďakujem. S faktickými poznámkami nikto. Ukončujem možnosť sa prihlásiť. Ďalší v rozprave je pán poslanec Dostál. Nech sa páči.
Grendel, Gábor, podpredseda NR SR (2020-05-19):
Pán poslanec Kuffa s faktickou poznámkou.
Grečková, Lea, poslankyňa NR SR (2015-11-12):
To bol prvý pozmeňujúci, tam sme hlasovali o bodoch 1,3 až 14, potom o bode druhom a teraz sme hlasovali o druhom pozmeňujúcom návrhu, podala pani poslankyňa dva.
Pčolinský, Peter, podpredseda NR SR (2023-01-24):
Ďakujem. Najprv, pani poslankyňa Zemanová, však buďte rada, že sme, v úvodzovkách, porušili koaličnú zmluvu a sme ten ústavný zákon nestiahli. Dneska by sme sa ani nemali o čom baviť, keby sme ho tam nedali. A ten ústavný zákon bol na tom, na to, aby ste dnes vôbec mohli o niečom diskutovať a robiť k nemu nejaké úpravy. A keď hovoríte, že ústava nie je trhací kalendár, že z večera do rána, ja súhlasím, ale potom nech to platí aj na pozmeňováky pani Kolíkovej z večera do rána k ústave. A, Erik, nemáš pravdu, ak my by sme ustúpili, resp. ak by sme tvrdošijne trvali na len jednom a striktne na jednom termíne konania predčasných parlamentných volieb, tak tu nebudeš mať žiadne. My sme povedali, že zahlasujeme bez problémov za čo najskorší termín. Ale ak na tom nebude zhoda, zahlasujeme aj za iný termín. Ak by sme to nepovedali, tak jednoducho nemáš dnes 90 ani na ten september. Tak čo je lepšie? Mať, mať, mať to, mať predčasné voľby alebo nemať žiadne predčasné voľby len preto, aby Erik nemal pocit, že sa nejako krútime? To je jedna vec. Druhá vec, čo sa týka referenda. Áno, veď my hovoríme, my nemáme vôbec problém s referendom. A prečo sme súhlasili, pretože taká bola väčšinová zhoda, taká bola väčšinová zhoda v rámci koalície. Jednoducho koaliční partneri trvali na tom, že totom... že toto tam nemá byť. My sme povedali, okej, my nebudeme prekážkou, my sa nebudeme hádzať o zem a nebudeme prekážkou toho, aby vôbec bola nejaká dohoda. Ešte raz, my sme ochotní podporiť čo najskorší termín volieb a nebudeme sa hádzať o zem kvôli ničomu. Nám záleží na tom, aby voľby vôbec boli, pretože vaším systémom, páni poslanci, tie predčasné voľby nebudú vôbec, lebo vy sa tu neviete dohodnúť nikdy na ničom.
Miškov, Juraj, poslanec NR SR (2015-06-26):
Ďakujem veľmi pekne, pani predsedajúca, vážené dámy a páni, rád by som vystúpil aj dlhšie, ale, bohužiaľ, čakajú ma ešte nejaké povinnosti. S poslancom Jozefom Kollárom sa chystáme vycestovať na juh Európy za vlastné peniaze na súkromný poslanecký prieskum ohľadne utečencov, ale nedá mi nereagovať na pána poslanca Kéryho veľmi krátko.
Kyselica, Lukáš, poslanec NR SR (2023-03-30):
Ďakujem veľmi pekne, pán predsedajúci. Vážené panie poslankyne, páni poslanci, dovoľte, aby som vás informoval o prerokovaní uvedeného návrhu zákona v ústavnoprávnom výbore. Národná rada pridelila návrh zákona na prerokovanie ústavnoprávnemu výboru, ako gestorský výbor určila ústavnoprávny výbor, ako aj lehoty na prerokovanie návrhu zákona vo výbore. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Ústavnoprávny výbor návrh zákona prerokoval, avšak neprijal uznesenie, keďže návrh uznesenia nezískal súhlas potrebnej väčšiny poslancov. Ústavnoprávny výbor ako gestorský výbor o návrhu správy vrátane stanoviska gestorského výboru nerokoval, keďže nebol uznášaniaschopný. Predseda ústavnoprávneho výboru ma zároveň určil za spravodajcu, preto predkladám túto informáciu a budem navrhovať ďalší postup. Pán predsedajúci, otvorte, prosím, rozpravu, do ktorej sa tiež hlásim, ale až po kolegovi Svrčekovi, keď... ktorý prečíta pozmeňovák, a ja sa potom tiež vyjadrím k niektorým veciam, ktoré už sčasti spomenul aj kolega Vetrák, naozaj nešlo zatiaľ, zatiaľ nešlo upravovať tú škodu, lebo by to rozhádzalo rôzne drogové delikty a ale aj iné veci. A vyjadrím sa potom komplexnejšie.
Drobný, Stanislav, poslanec NR SR (2017-11-30):
Ďakujem za slovo. Vážený pán predsedajúci, vážené panie poslankyne, vážení páni poslanci, vážení prítomní, interpelácia je určená ministrovi vnútra Robertovi Kaliňákovi. Vážený pán minister, v súlade s čl. 80 Ústavy Slovenskej republiky a § 129 rokovacieho poriadku Národnej rady Slovenskej republiky si vám dovoľujem podať nasledovnú interpeláciu: Dňa 26. 1. 2017 bola v neskorých večerných hodinách privolaná mestská polícia do bytového domu na Záhradníckej ulici v Bratislave kvôli rušeniu nočného kľudu. Po vytrvalom klopaní na dvere bytu otvoril Mgr. Adam M., ktorý mieril na mestských policajtov zbraňou. Keďže nebolo jasné, koľko osôb sa v byte nachádzalo a bolo podozrenie, že požili väčšie množstvo alkoholických nápojov, boli na miesto privolaní aj príslušníci Policajného zboru Slovenskej republiky. Počas čakania na nich i po ich príchode prišlo k opätovnému ozbrojenému vyhrážaniu sa sprevádzanému vulgárnym vyjadrovaním. Muž, ktorý sa vyššie opísanej skutkovej podstaty dopustil, je štátnym zamestnancom, konkrétne pracuje pre personálny odbor sekcie personálnych a sociálnych záležitostí a osobného úradu Ministerstva vnútra Slovenskej republiky, predtým bol zamestnancom v Národnom bezpečnostnom úrade. Podmienky jeho odchodu z Národného bezpečnostného úradu ani podmienky jeho príchodu na Ministerstvo vnútra Slovenskej republiky nechcel ani jeden z kompetentných orgánov komentovať. Tento prípad je fackou pre všetkých poctivých zamestnancov v štátnej službe, všetkých kvalifikovaných, ale neúspešných uchádzačov o zamestnanie v štátnej službe, ktorí skončili na úrade práce alebo v neprimeranom zamestnaní preto, aby uvoľnili miesto osobe, ktorá na štátnu službu nemá elementárne morálne predpoklady, všetkých príslušníkov mestskej polície a príslušníkov Policajného zboru Slovenskej republiky, ktorí musia strpieť, že na ministerstve, ktoré je ich vedúcim orgánom, môže vykonávať prácu človek, ktorý ich verejne ohrozuje na zdraví a živote. V tejto súvislosti si vám preto dovolím položiť nasledovné otázky: 1. Aké podmienky musel spĺňať Mgr. Adam M. na prijatie na Ministerstvo vnútra Slovenskej republiky? 2. Kedy a kde bola ponuka pracovnej pozície zverejnená? Kedy a kde sa konalo výberové konanie v zmysle čl. 3 zákona 55/2017 Z. z. o štátnej službe? 3. Bol Mgr. Adam M. za tento incident trestne stíhaný a je stále držiteľom zbrojného preukazu? Ďakujem za pozornosť. Mám ešte jednu, dobre? Ešte jednu interpeláciu.
Kotleba, Marian, poslanec NR SR (2021-05-27):
Ďakujem kolegom za faktické poznámky. No a, pán minister Matovič, počas vášho premiérovania ľudia v nemocniciach umierali, pretože ste im odopierali dať lieky, ktoré pomáhali. Ľudia, ktorí sa liečili liekmi, ktoré sme im aj my pomohli získať, v mnohých prípadoch nikto z nich neskončil na umelej pľúcnej ventilácii, nikto z tých ľudí nezomrel, nikto z tých ľudí nemusel ísť do vašej COVID štatistiky. Takže vy mi nehovorte o tom, že kto vie a kto nevie a koho je, koho vám je ľúto, pretože ak je ľuďom niekoho ľúto... (zaznievanie gongu) tak to v žiadnom prípade nie ste vy. Pretože vy, pán Matovič, spolu s vaším vtedajším ministrom zdravotníctva Krajčím ste symbolom toho, ako vláda nemá vyzerať. Ste symbolom toho, ako vláda robí všetko možné, len nie chráni ľudí. Ste symbolom toho, ako vláda tak uverila vo svoju jedinečnosť, že sa starala len sama o seba a nie o ľudí a o štát, ktorý jej ľudia vo voľbách zverili, pán Matovič. Takže mne je ľúto trošku vás, ale vy si ten osud vypijete do dna, pretože tá sláva, ktorú ste chceli mať, to vám prinesie aj veľmi trpké ovocie.
M. Číž, podpredseda NR SR: (2008-10-30):
(Hlasovanie.) Prítomných 135 poslancov, za návrh 57 poslancov, proti 23 poslancov, zdržalo sa 54 poslancov, 1 nehlasoval. Konštatujem, že tento návrh pána poslanca sme neschválili.
Kažimír, Peter, minister financií SR (2016-09-06):
Ďakujem. Takže ja už som vám časť úvodného slova v podstate povedal. V tomto zákone je, telegraficky, ide o odsunutie zavedenia tzv. samozdanenia dovozu tovaru, to znamená, pri dovoze z tretích krajín. A ďalšiu, čo nie je úplne pozitívna správa pre prostredie podnikateľské, uznávam, v ďalšom ide o to, že v podstate v prípade zadržania nadmerného odpočtu v lehote 6 mesiacov od vyplatenia, od nároku na vyplatenie po 6 mesiacoch začne plynúť tzv. obdobie, keď bude musieť štát a finančná správa platiť úrok z nadmerného odpočtu, ktorý bude vo výške stanovenej vo výške dvojnásobku základnej sadzby Európskej centrálnej banky alebo v časoch, ako sú tieto, keď je táto sadzba záporná, aby sme z toho nevyšli s hanbou, je to stanovené na minimum 1,5 % per annum ročne. Nadväzne sa na mechanizmus prenesenia daňovej povinnosti pri poskytnutí plní v oblasti stavebníctva, po slovensky alebo slovensko-anglický, riverstage v stavebníctve, lebo samozdanenie v stavebníctve, ktoré funguje od 1. januára tohto roku, dopĺňame o ustanovenie, ktoré zabezpečí väčšiu právnu istotu pri uplatňovaní prenosu tejto daňovej povinnosti tak pre dodávateľa, aj pre odberateľa. A vychádzame z aplikačnej praxe z prvých mesiacov, keď v podstate vidíme, že sa, že reakcia stavebníkov a staviteľov je na toto opatrenie, povedal by som, rozpačitá z pohľadu toho, miery istoty, ako majú postupovať pri tých rôznych, rôznych službách, ktoré proste poskytujú, pretože tu je jednoznačne potrebné sa konzultovať s Finančnou správou. Takže ak dodávateľ dodá stavebnú službu s prenosom daňovej povinnosti a na faktúre uvedie túto informáciu, platiť daň bude príjemca plnenia a súčasne sa ukladá platiteľovi dane, ktorý uskutoční takúto dodávku, povinnosť uviesť vyhotovenú faktúru v kontrolnom výkaze. Čiže je tu väčšia miera flexibility a tento režim by sme radi udržali na časovo obmedzené obdobie, než si naša verejnosť podnikateľská zvykne na bývalú daň z obratu. Ak, tak čo sme starší, tak si to pamätáme, hej, ale toto v praxi po tých rokoch skúseností s iným systémom proste vytvára isté problémy. Ďakujem veľmi pekne.
Ivan, Miroslav, poslanec NR SR (2018-10-23):
Ďakujem za slovo. Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k návrhu poslancov Národnej rady Slovenskej republiky Karola Galeka a Jany Kiššovej na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
Mazurek, Milan, poslanec NR SR (2020-09-16):
Pán predsedajúci, ja si dovolím chvíľku počkať, kým sa plénum ukľudní a potom začnem. (Vstup predsedajúceho.)
Ďurica, Ondrej, poslanec NR SR (2022-02-22):
Ďakujem za slovo. Vážení kolegovia, keď tu človek sedí a počúva tie rozpravy jednu za druhou a vníma objem tých informácií aj tú postupnosť, ako je to citované, tak to je naozaj jedna veľká hanba. Obrovská hanba, ako fungujú veci na Slovensku. Je to hanba z pozície poslanca, je to hanba z pozície občana a je úplne nepodstatné v tejto chvíli baviť sa o tom, čo tu bolo desať rokov, pätnásť rokov alebo dvadsať rokov dozadu, tak ako to... (zaznievanie gongu) tak ako to veľmi radi komunikujú koaliční poslanci. Toto je jednoducho nehoráznosť! Akokoľvek si to budete obhajovať, je to neobhájiteľné. V bezpečnostných zložkách nefungujú situácie alebo, alebo momenty, že tí ľudia sa tam rozprávajú neformálne alebo že je to ich slovník. Veď tuná je absolútne jasný návod. Veď tu už sa nedá viacej spraviť ani viacej povedať. Toto je úplne, úplne evidentné. Takisto či sa tu budeme baviť o tom, či o tom minister vedel, alebo nevedel. No, preboha, veď zase nebuďme naivní. Veď v tom systéme funguje nejaká, nejaká kontrola. Toto je jedna naozaj obrovská hanba. A keď sa vy ako poslanci koalície budete za toto stavať a budete sa to snažiť obhajovať, tak je to hanba, ktorú si prenášate na seba, pretože toto je, toto je nevysvetliteľné.
Blanár, Juraj, podpredseda NR SR (2020-12-09):
S reakciou na faktické poznámky, pán poslanec Dostál, nech sa páči.
Pellegrini, Peter, predseda NR SR (2015-12-01):
Prezentujme sa a hlasujme o tomto návrhu. (Hlasovanie.) Prítomných 129 poslancov, za hlasovalo 51, proti bolo 76, zdržal sa 1 poslanec, nehlasoval 1. Tento návrh sme neschválili. Pani poslankyňa.
Kollár, Boris, predseda NR SR (2022-02-22):
S ďalšou faktickou pán poslanec Susko. Pán poslanec Fico, vy máte procedurál? Keď skončia faktické, potom vám dám slovo. Takže teraz pán poslanec Kamenický.
Kondrót, Maroš, poslanec NR SR (2017-10-18):
Ďakujem pekne. Ďakujem pekne pani ministerke za objasnenie prístupu. Ja by som rád doplnil možno jej vystúpenie tým, že určite pani ministerka vie, že Fond národného majetku pred tým, než tam nastúpil Braňo Bačík a nové vedenie, prehrával všetky spory alebo takmer všetky spory, ktoré mal, sa tomu nevenovali dostatočne alebo mali nejaký iný pohľad na vec. V každom prípade prehrávalo, lebo zo štátneho krv netečie. Po nástupe Braňa Bačíka do Fondu národného majetku fond začal vyhrávať spory a myslím, že vyhral všetky spory, ktoré doťahovali za Braňa Bačíka. To treba povedať. A myslím si, že výška odmeny 2,5 %, nech nikomu nepraská zubná sklovina, že to je niekoľko miliónov, išlo o obrovský balík peňazí, za percento vás nerozvedie ani rozvodový právnik, prosím vás, veď to si treba uvedomiť. Ja len pár čísiel. Allen & Overy, firma, ktorá prehrala s našou právnou kanceláriou, zastupovala Deutsche Bank proti Srí Lanke, 60 mil. bol spor, dolárov, vypýtali si 8 mil. Vážení priatelia, 22-23 %. Takisto Chorvátsko, Slovinsko mali spor za 30 mil., odmena bola 8. USA, Rumunsko 82 mil. euro, odmena 18,5 mil. Stále viacej ako my dneska sa bavíme, že čo by malo prináležať 2,5 % zo 700 mil., a vy ste si hovorili, že to je len niekde v USA. Venezuela, tam mali spor za 760 mil., 20 mil. euro. Veľká Británia, Venezuela 1,12 mld. dolárov, vypýtali si 30 mil. A Bulharsko 122 mil., 13 mil. euro. Čiže suma okolo nejakých 12, 15, 17, 19 vôbec nie je premrštená, je normálna, takto to v tých medzinárodných arbitrážach chodí a tých 2,5 % je super cena.
Ďuriš Nicholsonová, Lucia, podpredsedníčka NR SR (2018-02-09):
Jedna faktická poznámka na vaše vystúpenie, pán minister. Končím možnosť prihlásiť sa. Pán poslanec Poliačik, nech sa páči.
B. Bugár, podpredseda NR SR: (2004-03-03):
(Hlasovanie.) Prítomných je 125 poslancov, za návrh 50, proti 63, zdržalo sa 11, nehlasoval 1. Konštatujem, že sme tento návrh neschválili. Nech sa páči. K. Mitrík, poslanec: Pán predsedajúci, prosím, dajte hlasovať o tom, že sa Národná rada uzniesla v zmysle rokovacieho poriadku prerokovať predložený návrh zákona v druhom čítaní.
Bugár, Béla, podpredseda NR SR (2016-12-08):
Nech sa páči, pani poslankyňa.
Blanár, Juraj, podpredseda NR SR (2021-10-20):
Dávam slovo spravodajkyni, ktorú určil navrhnutý gestorský výbor pre obranu a bezpečnosť, pani poslankyni Anne Zemanovej, aby predniesla informáciu k tomuto bodu, nech sa páči.
Blanár, Juraj, podpredseda NR SR (2022-09-29):
Lebo viacerí poslanci sa obracajú na mňa, ako to bude s hlasovaním. Tak chcem zopakovať postup, na ktorom sme sa dohodli, že o hlasovaní na vyslovenie nedôvery ministrovi financií budeme hlasovať na 72. schôdzi, ak termíny hlasovania sú o 11.00 hod. alebo o 17.00 hod. A keďže pán minister ešte vystupuje, 11.00 hod. už je preč, čiže budeme rokovať do 12.00 hod., do skončenia bodu tohto, potom otvoríme 72. schôdzu a pravdepodobne o tomto budeme hlasovať o 17.00 hod. Nech sa páči, pán minister, môžete pokračovať. (Reakcie z pléna.)
Uhliarik, Ivan, poslanec NR SR (2012-05-15):
Ďakujem pekne. Budem reagovať na pána poslanca Sulíka. Ostanem naozaj vo vecnej rovine. Včasná splatnosť faktúr, pán poslanec, naozaj ešte nezabezpečí, že poisťovňa bude schopná ustať krízové situácie. Pán poslanec Raši ako exminister zdravotníctva si iste pamätá na stav, keď v roku 2009 Všeobecná zdravotná poisťovňa vykazovala platobnú schopnosť iba na 24 hodín. Poviem to zjednodušene. V prípade napr. krízovej situácie, napr. epidémie žltačky keď nebude mať Všeobecná zdravotná poisťovňa dostatok peňazí na účte, môže to spôsobiť problém. A čo sa týka ďalšej poznámky, ktorú ste dali, pán poslanec Sulík, to zmiernenie tých platobných kritérií v tomto návrhu zákona je aj pre súkromné zdravotné poisťovne. Čiže skutočne toto nie je len pre Všeobecnú zdravotnú poisťovňu. Toto je aj pre súkromné zdravotné poisťovne. Takže neviem, kto hovorí tu o uprednostňovaní súkromných zdravotných poisťovní. Ďakujem.
Jurinová, Erika, podpredsedníčka NR SR (2013-12-17):
Ďakujem pekne, pani predsedajúca. Vážené kolegyne, kolegovia, dovoľte mi v krátkosti predstaviť návrh zákona, ktorý prinášam do parlamentu. Možno najskôr k tým dôvodom, prečo sme sa, prečo som sa rozhodla novelizovať zákon o sociálnom poistení. Už je všeobecne známe, že tento zákon obsahoval už hneď po schválení príliš veľa dier na to, akú závažnú funkciu vlastne má. Preto každoročne prichádzajú novelizácie tohto zákona, ktoré sa snažia zaplátať spomínané diery. Nachádzajú sa v rôznych oblastiach a oblasť, ktorej sa venujem, je takisto jedna z toho množstva dier, ktoré sa ešte stále v zákone o sociálnom poistení nachádzajú. Na mušku som si zobrala teraz dôchodcov, ktorí mali povinnosť v určitom období, teda hlavne medzi rokmi 2001 až 2003 platiť odvody do Sociálnej poisťovne, avšak aj keď teda boli povinní platiť odvody zo svojho zárobku, zo svojej mzdy, nikde sa im to nepremietne. To znamená, sú diskriminovaní voči súčasným dôchodcom, ktorí majú možnosť, pokiaľ pracujú, zohľadniť si tento zárobok vždy na konci roka v zohľadnení výšky dôchodku a požiadať o jeho navýšenie. Cieľom predloženého návrhu zákona je odstránenie diskriminačného stavu v oblasti zvyšovania starobných dôchodkov u osôb, ktoré do 31. decembra 2003 poberali starobný dôchodok a boli povinne dôchodkovo poistené z titulu svojho zamestnania, pričom podľa doteraz platných predpisov za toto obdobie nemajú nárok na zvýšenie starobného dôchodku a odvedené sociálne odvody sa im ani nikde nezapočítali. Túto povinnosť mali na základe zákona č. 274/2000, to znamená, že od 1. januára 2001 mali povinnosť byť dôchodkovo poistení pracujúci dôchodcovia, ako aj dôchodcovia v pozícii samostatne zárobkovo činných osôb, čiže si museli platiť dôchodkové poistenie. To je zhruba celá pointa nášho zákona. Ešte dodám, že, samozrejme, tento zákon zakladá nároky na verejné financie. Chcem však podotknúť, že čo sa týka množstva osôb, ktorých sa dotýka tento zákon, je predpoklad, podľa neoficiálnych informácií by sa to mohlo týkať do 200 osôb. To znamená, že nároky na štátny rozpočet budú veľmi nízke, keďže sa jedná ozaj o obdobie krátke, to znamená dva roky. Nároky na štátny rozpočet nebudú vysoké. Preto by som vás chcela poprosiť o podporu tejto novely zákona, aby sme mohli o nej ďalej diskutovať v druhom čítaní. Ďakujem pekne.
Zmajkovičová, Renáta, podpredsedníčka NR SR (2012-07-24):
Pani poslankyňa bude reagovať na faktické poznámky. Nech sa páči.
Číž, Miroslav, podpredseda NR SR (2014-12-12):
Teraz má slovo pán poslanec Abrhan.
Blanár, Juraj, podpredseda NR SR (2023-03-14):
Pán poslanec Kremský, nech sa páči, môžete reagovať.
Pellegrini, Peter, predseda NR SR (2015-09-18):
Ďakujem pekne. Pani spravodajkyňa Hufková, nech sa páči.
Viskupič, Marián, poslanec NR SR (2021-10-05):
Ďakujem pekne za slovo, pán predsedajúci. Kolega Ondrej Dostál, veľmi pekne ďakujem za vysvetľujúci a detailný prejav. Ja sa dovolím ešte dotknúť jednej myšlienky, trošku ešte rozviesť. Zamestnanci maloobchodu skutočne netvoria väčšinu tých ľudí, ktorí pracujú cez víkendy. Je to asi 30 % ľudí zo všetkých, ktorí musia v nedeľu pracovať, čiže približne 47-tisíc ľudí, teda ktorí pracujú v nedeľu. Treba si uvedomiť, že títo ľudia, samozrejme, nepracujú každú nedeľu v mesiaci. A tiež si treba uvedomiť, že to nefunguje tak, ako sa tu snažíme vysvetľovať, že, že robia 6 dní v týždni a ešte aj v tú nedeľu. Podiel ľudí, ktorí pracujú v nedeľu, je, na Slovensku skutočne klesá, dlhé roky to bolo okolo 20 %. V roku 2015 to začalo klesať a teraz v aktuálnej situácii je to okolo 16,3. Čo sa týka Európskej únie, patríme teda medzi krajiny s vyšším podielom nedeľnej práce. Priemer EÚ je 14,2. Ale teda väčší podiel pracujúcich v nedeľu ako, ako my má napríklad Grécko, Fínsko, Malta, Veľká Británia, Španielsko, Írsko a Holandsko. Čiže v tomto riešime niečo, čo je úplne štandardné. Ale iné ešte stihnem. Máme 7,2-percentnú nezamestnanosť, špeciálne sú to ľudia, teda ktorí sa aj ťažšie zamestnávajú kvôli svojej kvalifikácii. To sú práve tie miesta v maloobchode a ja si myslím, že my by sme sa mali starať o to, aby ľudia mali kde pracovať, nie robiť všetko preto, aby zrazu im to pracovné miesto zmizlo. A keď ľudia proste budú mať možnosť pracovať o to, aby svoj voľný čas strávili tak, ako chcú, či v prírode, alebo oddychom, alebo športom, si zabezpečia sami, hlavne aby mali dostatočné prostriedky na život, to znamená mali možnosť pracovať. O to sa, prosím, snažme všetci tu, aby ľudia mali možnosť, mali kde.
Laurenčík, Milan, podpredseda NR SR (2021-06-17):
Ale ja...
Hatráková, Katarína, poslankyňa NR SR (2023-02-02):
Ďakujem pekne, pán predsedajúci. Dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kollár, Boris, predseda NR SR (2021-10-27):
Ďakujem. S ďalšou faktickou, pán poslanec Kočiš.
Bugár, Béla, doterajší podpredseda NR SR (2012-04-04):
Vážené panie poslankyne, vážení páni poslanci, prosím, aby ste zaujali svoje miesta v rokovacej sále a pripravili aj svoje hlasovacie karty, budeme pokračovať v prerušenom rokovaní ustanovujúcej schôdze Národnej rady Slovenskej republiky. Vážené panie poslankyne, vážení páni poslanci, prichádza prezident Slovenskej republiky. (Príchod prezidenta SR Ivana Gašparoviča v sprievode predsedu NR SR Pavla Hrušovského.)
M. Hort, podpredseda NR SR: (2009-02-12):
No teraz po prestávke dávam slovo pánovi poslancovi Miklošovi, ktorý je ako ďalší prihlásený s faktickou poznámkou. Nech sa páči.
Krajniak, Milan, minister práce, sociálnych vecí a rodiny SR (2022-03-15):
Ďakujem, pán predseda. Pán poslanec Tomáš, hovoril som to už v prvom čítaní, poviem to ešte raz. Urobil som v rezorte presne to, čo som aj pred voľbami sľuboval. To znamená, ja som tu vystupoval ako opozičný poslanec a vystupujem tu aj ako predstaviteľ vlády s tým, že uprednostňujem manažérsky štýl riadenia, kde ten, kto má zodpovednosť, má mať právo vybrať si svojich podriadených a spolupracovníkov. A presne takto som postupoval, čo sa týka úradov práce. Ale čo sa týka inšpektorátov práce, a teda tých hlavných inšpektorov, tam som postupoval úplne inak. Ani jedného z hlavných inšpektorov z tých ôsmich krajských som nepoznal predtým, než boli vymenovaní. S jedným z nich som sa zoznámil krátko predtým, než bol vymenovaný, lebo som ho chcel vidieť pred tým a stretnúť sa s ním, všetkých som vymenoval na základe odborných doporučení. Čiže to, čo hovoríte, absolútne vylučujem už z podstaty veci, absolútne som neovplyvňoval výber týchto ľudí, pretože si myslím, že je to odborná robota, ktorú majú robiť ľudia, ktorí majú skúsenosti, a takto budem postupovať aj do budúcnosti. Už len tým, že som povedal, že nemám absolútne problém s tým, aby bola urobená spomínaná malá novela, aby tam bolo expressis verbis zakotvené, že tu majú byť vysokoškolsky vzdelaní ľudia s druhým stupňom, svedčí o tom, že nemám žiadny problém dávať tam kvalifikovaných ľudí. A ešte poslednú vec. Myslím si, že aj na základe, aj keby to tam, aj keby tá novela tam nebola, tak na základe zákona o štátnej službe aj tak na tejto pozícii podľa môjho názoru musia byť iba ľudia s druhým stupňom vysokoškolského vzdelania, ale majme to tam expressis verbis, nevadí mi to vôbec, aby to bolo úplne jasné. Ďakujem.
Glváč, Martin, poslanec NR SR (2010-11-30):
Vážený pán predseda, kolegyne, kolegovia, dovoľujem si predniesť procedurálny návrh, aby sme si minútou ticha uctili pamiatku všetkých obetí násilných trestných činov na Slovensku, ktoré boli spáchané v tomto kalendárom roku. Ďakujem.
P. Hrušovský, predseda NR SR: (2003-09-23):
M. Maxon, poslanec: Pán predseda, áno, analogicky z toho, čo vyplýva, ak nie je všeobecný súhlas, tak je potrebné o tom hlasovať. Ale predovšetkým chcem dosiahnuť, aby sme sa k sebe správali slušne, korektne, aby sme si mohli riadne organizovať svoju prácu.
Glváč, Martin, podpredseda NR SR (2016-10-26):
Ďakujem. S faktickými poznámkami dvaja páni poslanci. Ukončujem možnosť prihlásenia sa. Nech sa páči, pán poslanec Galek.
Švantner, Dušan, poslanec NR SR (2011-05-27):
Ďakujem, pán predsedajúci. Pán poslanec, hovorili ste o dymovej clone, ktorú vytvára maďarská vláda, maďarský parlament tým, že bol prijatý ten zákon taký, aký bol prijatý. No a ja vám poviem na to toľko, že dymovú clonu ste dneska vytvárali aj vy tu, lebo ste nehovorili vôbec k veci. Hovorili ste o všetkých možných nepresnostiach, problémoch, ktoré sú v Maďarsku, ktoré má maďarské obyvateľstvo, ale ani slovom ste sa nezmienili o tom, či podporíte jeden alebo druhý návrh. Či podporíte návrh, ktorý je bezzubý, ktorý bol daný z výboru zahraničných vecí, alebo podporíte vyhlásenie, ktoré je z pera poslancov Slovenskej národnej strany. Pán poslanec, tu je jedno nebezpečie. Zákon bol prijatý, ak sa tento zákon bude realizovať, tak vzniknú problémy. A ja sa bojím jednej veci, teraz ste hovorili, že aké ekonomické problémy sú v Maďarsku, ja sa bojím toho, že ak sa Maďarsko z toho dostane, tak bude ešte väčší tlak vyvíjaný na okolité štáty, kde žije maďarská menšina, o integráciu do ekonomicky prosperujúceho Maďarska, ale my... (Prerušenie vystúpenia časomerom.)
Kollár, Boris, predseda NR SR (2022-05-05):
Prezentujme sa a hlasujeme. (Hlasovanie.) Prítomných 125 poslancov, za 91, proti žiadny, zdržalo sa 34. Uvedený návrh sme schválili.
Jurinová, Erika, podpredsedníčka NR SR (2012-11-28):
Ďakujem, pán minister. Na vaše vystúpenie registrujem štyri faktické poznámky. Nech sa páči, pán poslanec Brocka.
Hlina, Alojz, poslanec NR SR (2012-08-07):
Ďakujem veľmi pekne. Oceňujem, že zo strany pána ministra bolo spomenuté, že je pripravenosť na všetkých frontoch prehodnotiť tie poplatky. To naozaj oceňujem a technická poznámka, lebo sa tu zjavil pán Mikloš, a ja by som bol nerád, aby to vyzeralo tak, že som si vymýšľal, keď som hovoril, že namiesto sedenia v parlamente je v Londýne. Nie agenti MI5, MI6 alebo nejakí Číňania, ale moje dcéry ho minulý týždeň videli v Londýne. To len, aby bolo v tom jasno. Ďakujem.
P. Hrušovský, predseda NR SR: (2005-05-10):
(Hlasovanie.) 139 prítomných, 106 za, 1 proti, 31 sa zdržalo, 1 nehlasoval. Návrh zákona sme schválili do druhého čítania . Prosím, ďalší návrh. M. Abelovský, poslanec: Pán predseda, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu, Výboru Národnej rady pre financie, rozpočet a menu (ruch v sále)...
Suja, Miroslav, poslanec NR SR (2023-02-10):
Ďakujem za slovo, pán predsedajúci. Pán Vetrák, vy ste sa odvolávali na programové vyhlásenie vlády, ale dve minúty je málo, tak to je vyše 120 strán, tak ja vystúpim v rozprave. Pozrite sa, tu je. Dúfam, že neujdete ako naposledy zo sály, keď som vystupoval. Normálne ste ušli zbabelo. Hlavné, že pred tým ste to vyčítali, že na vás, keď majú rea..., keď vy reagujete na niekoho, tak ujdú. Takže ja sa vyjadrím v rozprave, to je jedna vec. A hovorili ste o percentách, 22-tisíc, hej, pri percentách, ktoré bolo teraz účasť vo voľbách a že keď boli predchádzajúce voľby, tak bolo 5, 6-tisíc, stačilo krúžkov. Ale vy ste koalícia zo štyroch strán a pri tejto vysokej účasti, tri z vašich štyroch strán, im tam stačilo päť, šesť do sedemtisíc krúžkov na to, aby sa prekrúžkovali. Tak ja neviem, či tu hovoríte, akože hovoríte 
o 22-tisíc. Do 22-tisíc možno vo vašej strane, že teraz bolo, hej? Lebo ste sa ohrádzali aj na to, predchádzajúce volebné obdobia. To znamená, že podľa tohto vášho nového by stačilo tisíc krúžkov, dve tisíc, takže päťtisíc minimálne, hej? Tak ale potom to nemôžme ísť na jedno percento. (Reakcia z pléna.) Dobre, takže to, toto sa týka tých percent. A čo sa týka toho programového vyhlásenia vlády a koaličnej zmluvy, však, pán Vetrák, na to sa odvolávať, že vy dodržujete toto? Tak ja vám za chvíľu vystúpim a ukážem vám, kde všade a ako ste to dodržali, aby som vám trošku osviežil pamäť. Dobre? Keď hovoríte, že ja som demagóg. Tu si tých 127 strán si ja držím vždy tu, keď niekto taký chytrý ako vy si myslí, že ľudia majú slabú pamäť, aby som vám to pripomenul. Tak za chvíľku pôjdem do rozpravy a pripomeniem vám to. Verím, že tu ostanete.
Jurinová, Erika, podpredsedníčka NR SR (2014-03-27):
Ďakujem pekne. Presne s podobnou otázkou som sa aj obrátila aj v tejto hodine otázok na pána ministra Jahnátka. Chcela som vedieť, akým spôsobom sa pričiní naozaj aj polícia alebo tá zložka vnútra pri riešení krádeží z takýchto pozemkov. Ďakujem aj za tú doplňujúcu odpoveď, ktorú ste mi dali. S potešením som prijala teda správu, že práve včera vláda schválila doplnenie financií na ukončenie tejto činnosti. A teda už len spolu dúfajme, že do konca roka 2015 sa podarí doriešiť aj tých zostávajúcich 220 katastrálnych území, pretože naozaj mnohí ľudia sa obracajú s tým, že vidia, čo sa robí na ich pozemkoch, ale, bohužiaľ, nemajú „páky“ na to, aby tomu pomohli, a nemajú... (Reakcia podpredsedu vlády Ľubomíra Vážneho: „Nevedia preukázať svoje vlastníctvo.“) Presne tak. Ďakujem pekne.
Šeliga, Juraj, podpredseda NR SR (2020-05-20):
Ďakujem. Štyria, pardon, traja páni poslanci. Pán predseda Kollár, nech sa páči.
Sólymos, László, podpredseda vlády a minister životného prostredia SR (2018-10-16):
Ďakujem pekne, pán. Vážený pán predsedajúci, vážené pani poslankyne, vážení páni poslanci, vážená Národná rada, cieľom vládneho návrhu zákona je komplexná úprava podmienok na zabezpečenie efektívnej ochrany vôd prirodzene sa vyskytujúcich na území všetkých 10 chránených vodohospodárskych oblastí. Hospodárske a iné aktivity na tomto území treba v záujme zachovania prirodzeného výskytu a obnovy týchto významných zdrojov vody podriadiť tomuto účelu. Platná právna úprava zameraná na zabezpečenie ochrany vôd je upravená vo viacerých právnych predpisoch patriacich do pôsobnosti troch rezortov, najmä rezortu životného prostredia, rezortu zdravotníctva a rezortu pôdohospodárstva a rozvoja vidieka. Doterajšie skúsenosti vyplývajúce z aplikačnej praxe platnej právnej úpravy identifikovali potrebu zjednotiť právnu úpravu do jedného návrhu zákona, kde sa ustanovuje jednotný postup ústredných orgánov štátnej správy a ostatných úradov kompetenčných, kompetenčne zabezpečujúcich efektívnu ochranu vôd na území chránených vodohospodárskych oblastí z hľadiska ochrany životného prostredia s dôrazom na ochranu vody, pôdy a s dôrazom na ochranu zdravia ľudí. Zároveň sa určili jasné pravidlá na predchádzanie znečistenia vôd a ustanovuje sa spoločná kontrola možných znečisťovateľov. Ustanovujú sa povinnosti orgánov štátnej správy a obcí, práva a povinnosti právnických osôb, fyzických osôb, povinnosti pri informovaní verejnosti na úseku všestrannej ochrany vodných pomerov na území chránených vodohospodárskych oblastí a zodpovednosť za porušenie zákonných povinností a uloženie pokút. Návrh zákona ustanovuje možnosť založenie, uloženie pokuty až do výšky 165-tisíc eur. Vážený pán predsedajúci, vážené panie poslanci, vážení páni poslanci, verím, že predložený návrh zákona schválite. Ďakujem pekne.
Bugár, Béla, doterajší podpredseda NR SR (2012-04-04):
Miroslav Beblavý.
Grendel, Gábor, podpredseda NR SR (2021-05-14):
Šesť faktických poznámok na vystúpenie pána poslanca Kočiša. Ako prvý pán poslanec Boris Susko.
Šimečka, Michal, podpredseda NR SR (2024-04-17):
Ďakujem. Pani poslankyňa Turčanová.
Počiatek, Ján, minister dopravy, výstavby a regionálneho rozvoja SR (2012-07-26):
Ďakujem za slovo. Vážená pani predsedajúca, vážené dámy, vážení páni, predloženým návrhom sa preberá Smernica Európskeho parlamentu a Rady č. 2010/40/EÚ zo 7. júla 2010 o rámci na zavedenie inteligentných dopravných systémoch v oblasti cestnej dopravy a na rozhrania s inými druhmi dopravy. V posledných rokoch dochádza v celej Európe k výraznému nárastu cestnej dopravy, ktorý sa prejavuje významným rastom negatívnych vplyvov na životné prostredie, rastom kongescií v mestských aglomeráciách a rastom dopravných nehôd. Na obmedzenie negatívnych dopadov z prevádzky dopravy je možné veľmi efektívne využívať informačné a komunikačné systémy a s tým súvisiace technológie. Predmetom návrhu zákona o inteligentných dopravných systémoch v cestnej doprave a o zmene a doplnení niektorých zákonov je vytvoriť podmienky a zaviesť potrebné mechanizmy na podporu rozvoja služieb a aplikácií inteligentných dopravných systémov a ich prepojenie s inými druhmi dopravy s cieľom podporovať efektívnejšiu, ekologickejšiu a bezpečnejšiu mobilitu nákladu, ako aj cestujúcich, a to nielen v Slovenskej republike, ale aj v rámci celej Európskej únie. Komplexné riešenie sa navrhuje zabezpečiť formou realizácie Národného dopravného informačného centra, ktoré by bolo tvorené vzájomne kooperujúcimi informačnými komunikačnými a riadiacimi systémami založenými na inteligentných dopravných systémoch, systémoch telematických aplikácií a informačných systémoch v doprave. Ďakujem za slovo.
Duchoň, Daniel, poslanec NR SR (2012-12-06):
Ďakujem pekne. Čo sa týka pána poslanca Kaníka a teda tej prvej poznámky, kde teda hovorí, že ten rozpočet nemá ani cenu papiera, na ktorom je vytlačený, dovolím si poznamenať, že aj preto bol daný pozmeňujúci návrh, pretože, ako sme počuli aj v úvodnom vystúpení pána ministra, jednoducho v priebehu, už od minulého roka konštatujeme neustály prepad výberu daňových príjmov, ale aj odvodových, a samozrejme je tu veľakrát zdôrazňovaný vplyv externého prostredia. A preto bolo nevyhnutné zreálniť súčasný stav ekonomiky Slovenska tak, aby návrh rozpočtu čo najlepšie odrážal skutočnosti, realitu. Čo sa týka samotnej dane z pridanej hodnoty, veľmi dobre viete, že práve táto vláda začala intenzívne bojovať s daňovými únikmi, či už viacerými krokmi alebo realizáciou zmien v legislatíve. Boli tu predsa, bol novelizovaný zákon o dani z pridanej hodnoty, ale aj Trestný zákon, Obchodný zákonník, bola zriadená špeciálna jednotka na boj s daňovými únikmi. A asi musíme uznať, že je ťažké v tejto chvíli presne vyčísliť, čo tento boj prinesie z hľadiska budúceho výberu daní z pridanej hodnoty. Na druhej strane všetci dobre vieme, že reálne klesá spotreba domácností, čo sa v skutočnosti premieta aj do... (Hlasy z pléna.) V rozpočte na budúci rok je plánovaný nárast, ale ten reálny stav, ktorý tu dnes je, je jednoducho taký, že ľudia naozaj zvažujú všetky svoje výdavky. A tá neistota, ktorá panuje z externého prostredia, sa premieta aj do správania. (Prerušenie vystúpenia časomerom.)
B. Bugár, podpredseda NR SR: (2002-11-14):
Prerušujem rokovanie o tomto bode programu. A teraz nasleduje druhé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 289/1995 Z. z. o dani z pridanej hodnoty v znení neskorších predpisov . Vládny návrh zákona ste dostali pred prvým čítaním ako tlač 74, spoločnú správu máte v tlači 74a. Pán podpredseda vlády, nech sa páči, máte slovo.
Kuffa, Štefan, poslanec NR SR (2022-06-14):
Vážený pán predseda Národnej rady, dovoľte mi, aby som predložil návrh na doplnenie programu. Navrhujem doplniť bod programu 66. schôdze Národnej rady Slovenskej republiky nasledovne, aby vláda Slovenskej republiky do konca júna 2022 predložila Národnej rade koncepciu, ktorá zabráni ďalšiemu enormnému zdražovaniu cien pohonných látok, nafty a benzínu, ako aj cien energií pre naše domácnosti, ako aj firmy a podnikateľské prostredie na Slovensku. Pán predseda, vy sám veľmi dobre viete, že jak všetko zdražieva a do konca roka tu je veľká hrozba, že kopec rodín nám prepadne do hmotnej núdze, treba čosi s tým robiť naozaj, aby sme zabránili tomu enormnému zdražovaniu, ktoré v podstate každý deň cítime a do konca roka je to naozaj veľká hrozba, že mnohé domácnosti zbankrotujú a nebudú vládať uniesť svoje vlastné domácnosti. Ďakujem.
Šípošová, Janka, poslankyňa NR SR (2015-05-19):
Ďakujem pekne. Pán poslanec Kvasnička, vo vašom kvetnatom prejave bolo mnoho obrazov, metafor, citátov, odvolávok a niektoré z nich ma vedú k tomu, že sa vás chcem opýtať, v mene čoho ste hľadali spojencov, kde je ten konflikt, o ktorom ste hovorili, o čom ste zapochybovali, čo to je tá potemkinovská realita a kto vás znásilnil. A teraz k vašej kandidátke jedna úplne obyčajná priamočiara otázka. Je to pravda, že vaša kandidátka sa vyjadrila, že ona nemusí byť zvolená, ale je dôležité pre jej budúcu kariéru, aby sa stala známou? Toto vás poprosím, odpoveď na túto otázku. A ešte jedna poznámka. Myslím si, že nie mravný imperatív vašej kandidátky, ale vás navrhovateľov je vaším návrhom spochybnený. Prečo ste to, to je posledná moja otázka, prečo ste náš návrh podali potajomky a tesne pred uzávierkou? Ďakujem, že mi odpoviete.
Macháčková, Katarína, poslankyňa NR SR (2016-12-08):
Vážený pán predseda, vážené kolegyne, kolegovia, v rozprave vystúpili dvaja poslanci. Bol to pán poslanec Uhrík a pán Kotleba a nepodali žiadny iný návrh. Prosím, pán predseda, aby ste dali hlasovať o tom, že Národná rada prerokuje návrh ústavného zákona v druhom čítaní.
Figeľ, Ján, podpredseda NR SR (2014-10-30):
S ďalšou faktickou Viera Kučerová.
Mazurek, Milan, poslanec NR SR (2020-12-08):
A robí to vždy, keď mám prejavy, aby bol zaujímavý, lebo... (Prerušenie vystúpenia predsedajúcim.)
Droba, Juraj, poslanec NR SR (2012-09-26):
Pán kolega Lebocký, ďakujem za vaše vystúpenie. Ja vnímam les ako fenomén, ako niečo, čo tu odjakživa bolo, a ľudí, ktorí žijú v týchto kútoch sveta, ako ľudí, ktorí s tým lesom vždy mali veľa dočinenia, ktorí z toho lesa mali prospech, osoh, či už vo forme plodín, dreva, rekreácie a podobne. Takže predkladaným návrhom sledujem určitú rovnováhu. Neodsudzujem poľovníkov. Nejdem vám tvrdiť nič o poľovníckej loby. Myslím si, že aj keď určitá poľovnícka loby existuje, tak skôr je to o tom, že sa budete snažiť vidieť tie argumenty nás predkladateľov. Cyklisti z môjho pohľadu do toho lesa patria, tak ako tam patria hubári, ako tam patria chodci, ako tam patri kone, ako tam patrí každý slušný človek, ktorý sa tam správa podľa nejakých pravidiel. Myslím si, že by sa patrilo alebo slušalo tento návrh posunúť do druhého čítania. Určite tam budem veľmi rád akceptovať pozmeňujúce návrhy, ktoré ten náš pôvodný návrh vylepšia. Čo sa týka súkromných majiteľov, ktorých ste spomínali, tak tam nesúhlasím, lebo ak súkromný majiteľ si neželá pohyb osôb alebo bicyklov po svojom lese, tak im to môže jednoducho zakázať značkou alebo si môže svoj majetok ohradiť. Ja som veľmi citlivý na to, ak by sa zasahovalo do súkromného vlastníctva. Takže na toto sme tiež mysleli. A na záver sa možno chcem spýtať, vy máte naozaj veľa voličov, myslíte si, že oni nejazdia na bicykloch? Ja si myslím, že toto je jeden z tých zákonov, ktoré fakt robíme pre ľudí. A nesnažte sa nejakým spôsobom tých ľudí diskriminovať. Skúsme sa nad tým zamyslieť a posuňme to do druhého čítania. Ďakujem.
Blaha, Ľuboš, poslanec NR SR (2015-11-24):
Pán poslanec, vy nekomentujte, keď tak budem komentovať aj ja, nabudúce keď si vy, opoziční poslanci, zvoláte dve mimoriadne schôdze na odvolávanie ministra, tak si príďte do roboty a hlasujte si za ich odvolanie. (Potlesk.)Pán predseda Blaha.
S. Kahanec, poslanec: (2007-09-13):
Pani poslankyňa Mušková, aj poslanec Podmanický, vlastne ste hovorili, že ani vo sne vám nenapadlo, že tento zákon je politický, resp. v tom zmysle aj pán Podmanický. Ale veď sám pán predkladateľ hovoril vo svojom úvode o tom, že by nemala rozhodovať politická vôľa a že poslanci samosprávy si ani nemuseli uvedomovať. Veď on to zdôvodňoval práve politickými postojmi poslancov kraja. Skúste si vypočuť jeho úvodný vstup. A to, či sa vybrali dobrí ľudia na úrovni samosprávneho kraja, no o tom by som tiež mohol rozprávať, lebo je veľmi známy prípad plošnej výmeny riaditeľov všetkých zariadení so zriaďovateľskou pôsobnosťou Prešovského samosprávneho kraja, ktoré zrealizoval práve šéf tohto kraja bez rozhodnutia poslancov. A bolo to široko medializované, takže o tom by sa tiež dalo rozprávať. Pán poslanec Senko, o obetavosti a iniciatíve ľudí by som mohol rozprávať. Moji nebohí rodičia roky robili takúto činnosť. Mama dlhé roky pracovala po skončení aktívnej činnosti učiteľky v obecnej knižnici a ešte predtým, keď boli v dedinách a obciach kiná, tak chodili s výjazdovými divadlami a podobne. Vedel by som o tom tiež dlho rozprávať. A pre vás takisto platí, že nie ja z toho robím politický vstup. Politický vstup bol v úvodnom slove predkladateľa. Pán poslanec Rafaj, práve preto, že ste člen kultúrneho výboru, práve od vás by som očakával, že by vám malo záležať na tom, aby sa tie podmienky zlepšili, ale nie takýmto rýchlym poslaneckým zákonom, ale poriadne pripraveným zákonom a zákonmi v rezorte kultúry ako gestora za všetky tieto... (Vystúpenie automaticky prerušené časomierou.)
Glváč, Martin, podpredseda NR SR (2018-05-10):
Prosím, prezentujme sa a hlasujme. (Hlasovanie.) Prítomných 144, za 86, proti 7, zdržalo sa 51. Konštatujem, že Národná rada sa uzniesla, že tento návrh zákona prerokuje v druhom čítaní.
Pročko, Jozef, poslanec NR SR (2024-01-09):
Ďakujem. Pani Bihariová, hneď v úvode ste, šliapli ste Dankovi na otlak, preto vás prerušoval, pretože ste naozaj presne pomenovali tie veci, ako ste pomenovali. Vy ste sa spýtali, že prečo to Fico neriešil dvanásť rokov. No prečo? Mal Kováčika. Kováčikovi povedal: Toto urobíš, toto urobíš, toto urobíš, toto urobíš. Ale ´toto urobíš´ bolo vždy len o tom, že toto zmetieš pod stôl. Fico tu dvanásť rokov, dvanásť rokov stvoril Bödöra, stvoril tu Brhela, Fico tu dvanásť rokov, vďaka nemu sú, vďaka Ficovi sú títo ľudia obvinení, pretože Fico a jeho skorumpovaná partia si dovolili to, čo si dovolili. Veď my sme už mali mafiu vo vláde pred dvanástimi rokmi. Trošku troškoval s Vadalovou osobnou priateľkou, veď to bolo nechutné, odporné! Celý svet sa za nás hanbil, keď sa vedľa Fica zjavovala Trošková. A tento človek, tento človek tu ide teraz svojim ľuďom udeliť beztrestnosť! Sám sebe! Veď ste videli tú nahrávku, keď Počiatek rozprával, že Fico ukradol dve miliardy aj so Slotom! Fico nemá kožu na tvári. Študentovi rozpráva o jeho vyrážkach a sám má v hlave len a len zlodejiny! Toto je človek, ktorý ukazoval rohlík ľuďom, že pozrite sa, rohlík, a teraz po voľbách? Žiadne sociálne veci! Ide si ochrániť svojich zlodejov, svojich kšeftárov! Veď 130 obvinených je, to je, to je, to je niečo neuveriteľné! Pre neho. A to sú všetko, to sú jeho ľudia, Ficovi ľudia, ktorým dovolil. Vy si myslíte, že tie hlasovacie automaty koalície a organizovaného zločinu tento zákon neprijme?! Fico si ich dobre kúpil! Fico im dobre dal! Každý jeden z nich dostal, dostáva a dostane! Takže Fico dvanásť rokov tu už mafiu zaviedol do, do vlády. Teraz v tom len pokračuje.
I. Andruskó, poslanec: (2008-12-03):
Pán predseda, prosím, dajte  hlasovať o tomto podanom návrhu. Ďakujem pekne.
Bugár, Béla, podpredseda NR SR (2016-09-07):
Pán poslanec Poliačik.
Laššáková, Jana, podpredsedníčka NR SR (2013-09-03):
Ďakujem, pán minister, zaujmite miesto určené pre navrhovateľov. A dávam slovo spravodajcovi, ktorého určil navrhnutý gestorský výbor pre financie a rozpočet, opäť pánovi poslancovi Mojšovi, nech sa páči, pán poslanec.
Pellegrini, Peter, predseda NR SR (2015-03-10):
Pán poslanec Hlina.
Laššáková, Jana, podpredsedníčka NR SR (2013-09-05):
Poprosím vás, páni poslanci, o pokoj, aby mohol pán predseda výboru vystúpiť. Nech sa páči.
Paška, Pavol, predseda NR SR (2014-01-28):
Vážené panie poslankyne, vážení páni poslanci, poprosím vás o registráciu v hlasovacom zariadení, budeme pokračovať v rokovaní 29. schôdze hlasovaním o prerokovaných bodoch. Pán poslanec Štefanec, nech sa páči, procedurálny návrh.
Hrnčiar, Andrej, podpredseda NR SR (2016-11-29):
Pán poslanec Beblavý dáva námietku, dávam hlasovať o námietke. Prosím, prezentujme sa a hlasujme. (Hlasovanie.) Prítomných 139, za 48, proti 59, zdržalo sa 32. Konštatujem, že námietka schválená nebola, takže nech sa páči, poprosím pani spravodajkyňu ešte raz.
Bugár, Béla, podpredseda NR SR (2018-05-24):
Pán poslanec Pčolinský.
Kyselica, Lukáš, poslanec NR SR (2022-09-23):
Ďakujem veľmi pekne. Vážený pán predseda, vážené panie poslankyne, páni poslanci, pán minister, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu ústavného zákona. Vládny návrh ústavného zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby vládny návrh ústavného zákona prerokovali ústavnoprávny výbor a výbor pre verejnú správu a regionálny rozvoj. Za gestorský výbor navrhol ústavnoprávny výbor s tým, aby výbory prerokovali návrh ústavného zákona do 30 dní a gestorský výbor do 32 dní od jeho prerokovania v prvom čítaní. Zo znenia vládneho návrhu ústavného zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že vládny návrh ústavného zákona prerokuje v druhom čítaní. Odporúčam zároveň vládny návrh ústavného zákona prideliť výborom vrátane určenia gestorského výboru a lehoty na prerokovanie vládneho návrhu ústavného zákona vo výboroch v zmysle uvedeného rozhodnutia predsedu Národnej rady. Pán predseda, prosím, otvorte všeobecnú rozpravu.